google/wiki40b huggingface dataset:
Guillaume-Marie-Romain Sourrieu

Liv og virke

Guillaume-Marie-Romain Sourrieu studerte ved presteseminaret i Toulouse og ble presteviet 17. oktober 1847. Han virket så i sjelesorgen i Toulouse og ble deretter kapellav ved valfartsstedet Rocamadour.
Pave Leo XIII bekreftet den 25. september 1882 Sourrieus valg til biskop av Châlons, foretatt av domkapitelet. Bispevielsen fulgte den 30. november. Den 21. mai 1894 ble Sourrieu erkebiskop av Rouen.
I konsistoriet den 19. april 1897 tok pave XIII ham opp som kardinalprest av San Clemente i kardinalkollegiet. Kardinal Sourrieu døde i juni 1899 og ble gravlagt i katedralen i Rouen.
Fleurety

Historie

Bandet ga ut sin første demo Black Snow i 1993. Et år senere fulgte singelen A Darker Shade of Evil, som ble gitt ut på det engelske plateselskapet Aesthetic Death Records. Begge disse utgivelsene var nokså sjangertro norsk black metal, men stakk seg likevel ut på grunn av vokalen, som var en slags skriking i svært høyt toneleie.
Det første albumet kom i 1995, under tittelen Min Tid Skal Komme. Plata ble gitt ut som et samarbeid mellom selskapene Aesthetic Death Records og Misanthropy Records. På denne utgivelsen hadde det musikalske uttrykket forandret seg til blanding av prog-rock, psykedelia og black metal med tendenser til atonale harmonier og innslag av folkrock. Denne utgivelsen var forøvrig den aller første plateinnspillingen med den etterhvert godt kjente sangeren Marian Aas Hansen. 
I 1999 ga Fleurety ut mini-albumet Last-Minute Lies, hvor de skulle bevege seg enda lenger bort fra sitt opphav som black metal-band. Denne utgivelsen ble gitt ut av det engelske selskapet Supernal Music.
Det var det samme selskapet som i 2000 ga ut bandets andre og hittil siste album Department of Apocalyptic Affairs. Her viste Fleurety seg fra en enda med eklektisk side, og blandet metal, jazz og elektronika. Albumet hadde også en lang liste gjestemusikere, blant annet Kristoffer Rygg og Tore Ylwizaker fra Ulver, Hellhammer og Maniac fra Mayhem, Carl-Michael Eide fra Aura Noir og Ved Buens Ende, Steinar Sverd Johnsen fra Arcturus og Heidi Gjermundsen Broch.
Etter dette gikk bandet inn i en dødperiode etter at Alexander Nordgaren flyttet til utlandet. En periode bodde han i England, for deretter å flytte til India. Han bor nå i Romania. Hatlevik fortsatte for sin del å gi ut musikk under navnet Zweizz, og ga ut sitt første album på egen hånd i 2007.
Min tid skal komme ble gjenutgitt av engelske Candlelight Records i 2003 med singelen A Darker Shade of Evil og en annen låt som bonusmateriale.
Ifølge blog-meldinger på bandets MySpace-side er Fleurety nå iferd med å ferdigstille en ny singel, som kommer til å inneholde nyinnspillinger av gammelt materiale, blant annet låta "Descent into Darkness", fra bandets første demo Black Snow med Hellhammer og Necrobutcher fra Mayhem som gjestemusikere. Det meldes også at bandet har spilt inn nytt materiale.
Carlos Bacca

Landslaget

Han ble tatt ut i Colombias tropp til VM i fotball 2018 i Russland.
Risør Kystkultursenter

Formål

Risør Kystkultursenter har som målsetting å samle, formidle og bevare kommunens båt- og skipsbyggerhistorie med utgangspunkt i båtbyggeriene på Moen. Kystkultursenteret har også et spesielt ansvar for båtbyggerfaget og håndverkstradisjonen.
Narkotikakonvensjonen

Narkotikakonvensjonen, eller FNs narkotikakonvensjon av 1961 er en internasjonal avtale (traktat) som forplikter de undertegnende stater til å forby bestemte psykoaktive stoffer, hovedsakelig opioider, kokain, cannabis (THC) og amfetamin. Konvensjonen har møtt økende kritikk fra medlemsland og uavhengige organisasjoner de siste årene, blant annet for manglende vitenskapelig grunnlag og for å virke mot traktatens uttalte hensikt.
Deltosoma

Utseende

Middelsstore (gjerne 10-15 millimeter), fargerike trebukker. Artene etterligner giftige biller i familien Lycidae. Disse billene har forholdsvis tynt hudpanser, og er gjerne farget i gult eller rødt og svart. Hodet er forholdsvis lite, antennene lange og kraftige, i alle fall noen av leddene med bremmer av mørke hår på innersiden. Pronotum er bredere enn langt, rundet foran og på sidene. Dekkvingene utvider seg bakover slik at kroppen får et trekantet omriss. De er nokså flate og har noe opphøyde lengderibber.

Utbredelse

Slekten er vidt utbredt i Mellom- og Sør-Amerika.
Skjegglavfly

Utseende

Et middelsstort (vingespenn 29 – 31 mm), grønnlig gråspraglete nattfly. Forvingen har et bredt, noe mørkere tverrbånd i midten, med markert nyreformet merke. Bakvingene er grå.

Levevis

Arten forekommer i skrinn, gammel barskog med rikelig med lav på trærne. Larvene lever i skjegglav, og utviklingen tar to år. Arten har en ganske kort flygetid i begynnelsen av juli og tar trolig ikke næring til seg som voksen.

Utbredelse

Arten er bare kjent fra Polen, Baltikum, Skandinavia, Finland og det nordvestlige Russland. Den er regnet som meget sjelden overalt og det kjennes bare ganske få lokaliteter der den finnes. I Norge er den kjent fra to lokaliteter i Sør-Odal og Grue i Hedmark. Den er listet som sårbar (V) i den norske rødlisten.
Serbia under VM i friidrett 2015

Resultater

(Q – direktekvalifisert, q - kvalifisert etter resultat, NM – intet resultat, SB – årsbeste)
Camenta

Utseende

Små til middelsstore, avlange, gjerne blankt brunlige oldenborrer.

Levevis

Larvene lever i jorda, der de eter røtter.

Utbredelse

Slekten er utbredt i Afrika.
Xuchang (Xuchang)

Xuchang (kinesisk: 许昌县; pinyin: Xǔchāng Xiàn) er et fylke i provinsen Henan i Folkerepublikken Kina. Det ligger under byprefekturet Xuchang.
Fylket hadde 784 338 innbyggere i 1999.
God Rest You Merry Gentlemen

«God Rest You Merry, Gentlemen» er en tradisjonell engelsk julesang. Den er å finne i Roxburghe-samlingen (iii. 452) og er oppført som nr. 394 i Roud Folk Song Index. Sangen blir også kalt «Tidings of comfort and joy» og «Come All You Worthy Gentlemen» «God Rest Ye Merry, Gentlemen», «God Rest Ye, Merry Christians» eller «God Rest You Merry People All».
Den er en av de eldste julesangene man kjenner til, datert til 1500-tallet eller tidligere. En av de første kjente trykte utgavene som en skillingsvise er datert til omkring 1760.
Den tradisjonelle engelske melodien går i moll. Den første trykte versjonen av melodien virker å være in parodi av Facetiae av William Hone i 1829. Melodien har tradisjonelt vært tilknyttet songen siden minst midten av 1700-tallet, da den ble nedtegnet av James Nares med tittelen «The old Christmas Carol».
Sangen er omtalt i Charles Dickens-romanen A Christmas Carol fra 1843: «...at the first sound of 'God bless you, merry gentlemen! May nothing you dismay!', Scrooge seized the ruler with such energy of action that the singer fled in terror, leaving the keyhole to the fog and even more congenial frost.»
Soagen er benyttet i andre sats av Carol Symphony av Victor Hely-Hutchinson fra 1927.
Yangdong av Gyeongju

Overblikk

Byen ble grunnlagt av Son So på 1400-tallet. Husholdningen til klanen Wolseong Son ble plassert på en lovende plass, etter koreansk «pungsu» (geomanti). Son So og hans kone, datter av Yu Bok Ha, fikk en datter som giftet seg med Yi Beon av Yeogang Yi. Ekteskapet gav en av de «atten vise menn» i Korea, Yi Unjeok.   
En del av byen er ubebodd. Den består av 160 tegl- og halmstrådekte tak på hus bygd på flere steder i den tette skogen. 54 historiske hjem, over 200 år gamle, er bevart. Byen har bevart sedvaner foruten tradisjonelle byggverk i arkitektonisk stil fra Joseonperioden. Seobaekodang er hovedgården til Wolseong Sonfamilien. Mucheomdang, er hovedgården for Yeogang Yifamilien. Tonggamsokpyeon er en bok trykt med metalltyper og finnes i byen, foruten en rekke andre gjenstander som alle står på myndighetenes liste over landets viktigste kulturelle minnesmerker.
Byen følger topografien på stedet langs fjell og dal og har form som et Hanjategn. På forsiktig vis er dette bevart. Hjemmene til klanene Wolseong Son og Yeogang Yu, samt deres etterkommeres hjem ligger høyt, mens samfunnets lavere klasser some hjem, som kjennetegnes ved halmdekte tak, ligger lavere. Byens organisasjon gir et innblikk i den strenge sosiale inndelingen som kjennetegnet datidens samfunn.
Bonifatius V

Liv og virke

Bonifatius V var napolitaner. 
Han etterfulgte pave Adeodatus I etter en sedisvakans på over ett års varighet. 
Før han ble konsekrert hadde Italia vært plaget av evnukken Eleutherius, som var  eksark av Ravenna. Den patrisiske pretendenten rykket frem mot Roma, men før han nådde frem til byen ble han drept av sine egne soldater.

Kirkeasyl og andre forordninmger

Liber Pontificalis forteller at Bonifatius foretok visse reguleringer angjeldende retten til sikkert tilfluktssted (sanktuarier), «kirkeasyl». Videre forteller han at paven bød de kirkelige notarier å respekterer keiserdømmets lovgivning vedrørende testamenter. Han forordnet videre at akolytter ikke skulle ta seg til å overfører martyrrelikvier fra ett sted til et annet, og at de i Laterankirken ikke skulle ta diakonenes plass i forbindele med forrettelsen av dåpens sakrament. Bonifatius fullførte og konsekrerte Sankt Nikomedes-kirkegården ved Via Nomentana.  
I Liber Pontificalis beskrives Bonifatius som «den mildeste av menn», som i særdeleshet utmerket seg ved sin store kjærlighet til sitt presteskap.

Den engelske misjon

Beda venerabilis skriver om pave Bonifatius' sætlige omsorg for den engelske kirke. Hans «formaningsbrev» som han skal ha rettet til erkebiskop Mellitus av Canterbury, og til biskop Justus av Rochester, er begge gått tapt for historkerne, men visse andre brev fra hans nånd er blitt bevarte. Ett er skrevet til biskop Justus etter at han fadde etterfulgt Mellitus som erkebiskop av Canterbury i 624, som tildeler ham palliet og instruerer ham å skulle «ordinere biskoper når forholdene skulle kreve det». I følge Beda sendte pave Bonifatius også brev til kong Edwin av Northumbria i 625 og oppfordret ham til å gå over til den kristne tro, og til den kristne prinsesse Æthelburg av Kent, Edwins hustru, som formante henne til å gjøre det beste hun kunne for å brinmge mannen til konversjon (Beda, H.E., II, vii, viii, x, xi).
Pave Bonifatius V ble begravet i Peterskirken 25. oktober 625. Han ble etterfulgt av pave Honorius I.
Yir'on

Yir'on (hebraisk skrift יִרְאוֹן) er en kibbutz på Galileastripa nord i Israel. Den ligger like ved den libanesiske grensen, og hører til Øvre Galilea regionale kommune. I 2007 hadde den et folketall på 391.
Landsbyen ble grunnlagt 20. mai 1949 av tidligere Palmach-soldater fra Yiftach-brigaden og ferdigutdannede elever fra Dror-HeHalutz-bevegelsen i ruinene av den avfolkede palestinske landsbyen Saliha. Ada Feinberg-Sireni, som senere ble medlem av Knesset, var blant nybyggere. Den var en av flere landsbyer som ble opprettet langs den libanesiske grensen med mål om å styrke grensene til den unge staten. Den ble oppkalt etter en bibelsk landsby som hørte til Naftali-stammen (Josva 19:38), som lå i dette området.
Grasberg

Grasberg er ei gull- og  koppergruve som ligger i provinsen Papua i Indonesia. Gruva er verdens nest største koppergruve og den som har de største kjente reservene av gull. Malmen brytes i et stort dagbrudd og to gruver. Gullreservene blei berekna til 70.968 millioner unser i 2012. I 2017 blei det solgt 444.974 tonn kopper og 1,5 millioner unser gull fra Grasberg.
Grasberg ligger like utafor Lorentz nasjonalpark, vest for Puncak Jaya i Sudirmanfjella i distriktet Tembagapura nord for byen Timika. I 1936 fant den nederlandske geologen Jean Jacques Dozy gull og kopper i området. Det blei starta gruvedrift i Ertsberg, 3 kilometer fra Grasberg. Metallforekomstene på Grasberg blei oppdaga i 1988 og gruvedrift starta i 1990. Metallholdig slurry føres til havnebyen Amamapare i rørledning. Dagbruddet skal være i drift til 2019.
Grasberg drives av Freeport Indonesia. Det amerikanske selskapet Freeport-McMoRan eier det meste av Freeport Indonesia, 90,64 %, mens den indonesiske staten har en eierandel på 9,36 %. I 2017 blei det inngått en avtale om at den indonesiske staten blir majoritetseier med 51 %, mot at Freeport får drive gruva til 2041. Rio Tinto har rett til deler av produksjonen over visse nivåer, men avtalte å selge til det statlige indonesiske gruveselskapet PT Inalum.
Etikkrådet i Statens pensjonsfond tilrådde i 2006 å utelukke Freeport McMoRan på grunn av at avgangsmasser fra Grasberg-gruva er deponert i et naturlig elvesystem. Fondet solgte seg ut av Freeport-McMoRan i 2006 og Rio Tinto i 2008 på bakgrunn av dette.
Småkraft

Småkraft AS er et norsk kraftselskap, stiftet i 2002. Småkraft AS har en aksjekapital på 355 millioner kroner og var eid av de fire selskapene Skagerak Energi, Agder Energi, BKK og Statkraft. I 2015 kjøpte tyske Aqulila Capital hele Småkraft.
Småkraft AS har som formål å bygge ut og drive småkraftverk i skalaen 1- 10 MW. Dette skjer i samarbeid med lokale grunneiere. Selskapet deltar i kraftprosjekt over hele landet.
Småkraft og Norsk Grønnkraft fusjonerte i januar 2017.
Saariselkä

Saariselkä (nordsamisk: Suoločielgi) er et fjellområde og ei bygd i Finland. Området ligger i Enare  kommune i Lappland, mot grensen til Russland. Saariselkä omfatter også Urho Kekkonen nasjonalpark. Saariselkä tiltrekker seg skiturister fra Sverge, Norge og hjemlandet Finland. I Saariselkä har de slalombakke og flere kilometer med opptråkket skiløyper.
Dilmun

Dilmun (akkadisk Tilmun, gresk Týlos) er det sumeriske navnet på et paradisisk og myteomspunnet land, som trolig i dag er øya Bahrain. I sumerisk mytologi var det et hellig sted i den østlige ytterkant av verden og hjemstedet til den vise Upnapischtim som ifølge sagnene var om lag like gammel som Metusjalah. Stedet er beskrevet i Gilgamesj-eposet på leirtavlene som er gravd ut fra biblioteket etter assyrerkongen Assurbanipal (688-ca. 527 f. Kr.) i Ninive.
Oversettelsen fra kileskrift beskriver stedet: Der (i Dilmun) dreper ingen løve, røver ingen ulv lam, der jamrer ingen syke, de er syke, eller et gammelt menneske, det er gammelt. Dilmun er et velsignet land.
I bronsealderen vokste Bahrain til et betydelig handelssentrum mellom rikene rundt Indus og den fruktbare halvmåne. En grunn var at der var adgang til ferskvann fra artesiske brønner.
Akkaderkongen Sargon og det elamske riket hadde tette forbindelser. 
Arkeologer var lenge usikre på om de spor som fantes av tidligere kulturer var fra det historiske Dilmun. Den danske arkeologen P.V. Glob var i sin tid med på utgravningene og følte seg rimelig sikker på at det de fant i Bahrain stammet fra denne kulturen.
Anderson

Grêmio

Anderson begynte karrieren i Grêmio som juniorspiller, og i 2004 debuterte han for førstelaget. På fem kamper scoret han ett mål før han ble solgt til FC Porto.

Porto

Neste stopp på veien var FC Porto hvor han debuterte i den portugisiske ligaen 5. mars 2006, og var dermed med på å vinne seriemesterskapet. Sesongen etter gjorde brasilianeren sin første kamp i UEFA Champions League i Portos første kamp i gruppespillet mot CSKA Moskva. Sesongen 2006/07 endte med et nytt seriemesterskap.

Manchester United

Den 30. mai 2007 ble det bekreftet på Manchester Uniteds hjemmesider at klubben hadde kommet til enighet med Porto om å kjøpe Anderson for cirka £17 millioner britiske pund. 1. september 2007 var hans første kamp mot Sunderland på Old Trafford.
I juni 2007 fikk han innvilget arbeidstillatelse for å spille i England, og overgangen ble fullført 2. juli 2007 da det ble kjent at Anderson hadde skrevet under på en femårskontrakt med Manchester United. Anderson fikk ingen god start på sin United-karriere. Mange sa, inkludert Sir Alex Ferguson, at han lå ett år bak skjema. Etter noen kamper i ligacupen og noen reservelagskamper fikk han noen kamper som innbytter for førstelaget og gjorde sine saker bra. Han ble etter hvert en av de mest brukte spillerne i 2007/2008-sesongen. Han har blitt kåret til banens beste spiller i flere av de viktige kampene. 
Anderson kom inn på overtid i ekstraomgangene i Champions League-finalen 2008 og scoret et av straffemålene som sørget for Champions League-seier til United. Anderson scoret sitt første mål i Audi Cup mot Boca Juniors på et frispark, men denne kampen var ikke offisiell. Han første offisielle mål kom mot Tottenham Hotspurs FC i ligaen.

ACF Fiorentina

Den 17. januar 2014 ble det klart at Anderson dro på utlån til Serie A-klubben ACF Fiorentina, med opsjon på et fremtidig kjøp.

Internacional

Den 3. februar 2015 forlot Anderson Manchester United på en fri overgang til den brasilianske klubben Internacional hvor han skrev under på en fireårskontrakt.

Landslagskarriere

I april 2005, spilte Anderson for Brasil i det søramerikanske U-17-mesterskapet, og i oktober samme år vant han Adidas Golden Ball som er prisen for turneringens beste spiller under FIFA U-17 World Cup.
Anderson debuterte for A-landslaget den 27. juni 2007 i Brasils 2-0 tap for Mexico under gruppespillet i Copa América da han kom inn som innbytter. Han gjorde sin første kamp fra start for Brasil 1. juli mot Chile i den samme turneringen.
Lebbea

Utseende

En middelsstor (ca. 15 millimeter), oval, brunsvart oldenborre. Oversiden er fint punktert og sparsomt kledt med hårlignende skjell.

Utbredelse

Arten finnes på Madagaskar.
Frederick Spencer, 4. jarl Spencer

Bakgrunn og utdannelse

Spencer ble født i Admiralitetet i London, som femte sønn av George Spencer, 2. jarl Spencer og lady Lavinia, datter av Charles Bingham, 1. jarl av Lucan. Han var yngre bror av John Spencer, 3. jarl Spencer. Han ble døpt i St. Martin-in-the-Fields og utdannet ved Eton fra 1808 til 1811.

Marinekarriere

Spencer gikk deretter inn i Royal Navy som en midshipman og kjempet i Napoleonskrigene i Middelhavet mellom 1811 og 1815. Han steg etterhvert i gradene til kommandør i 1822. Under  den greske selvstendighetskrigen kommanderte han H. M. S. «Talbot» i slaget ved Navarino i oktober 1827 og ble utnevnt til «Companion of the Order of the Bath» i november det året. Året etter kjempet han med marinebrigaden i Morea-ekspedisjonen. For sine handlinger ble han gjort til ridder av Ordre royal et militaire de Saint-Louis. Han fikk også den russiske Sankta Annas orden og den greske Frelserens orden.

Politiske karriere

Spencer pensjonerte seg fra sitt marineliv og ble valgt til parlamentsmedlem for Whig-partiet fra Worcestershire i 1831. Han hadde dette setet inntil 1832 og deretter representerte han Midhurst mellom 1832 og 1834, samt igjen mellom 1837 og 1841. Han ble senere equerry i husholdningen til hertuginnen av Kent (Victorias mor) 1840-1845. Sistnevnte år etterfulgte han sin eldre bror i jarledømmet og tok hans plass i House of Lords. 
Da Whiggene kom til makten under lord John Russell i 1846, ble lord Spencer utnevnt til Lord Chamberlain of the Household. Han ble tatt i ed i Privy Council det samme året. Han trakk seg som Lord Chamberlain i 1848, men vendte tilbake til offentlig tjeneste som Lord Steward of the Household tidlig i 1854 under lord Aberdeen, en post han holdt inntil kort før hans død i 1857, de siste to årene under lord Palmerston. Han ble gjort til Knight of the Garter i 1849. Han ble også forfremmet til kontreadmiral i 1852 og til viseadmiral (i reserven) i 1857.
Sachima

Sachima eller shaqima (forenklet kinesisk: 马仔, tradisjonell kinesisk: 馬仔, pinyin: sàqímǎ, hokkien POJ: Sat-kî-má, jyutping: Saat3 kei4 maa5) er et utbredt kinesisk bakverk. De regionale utgaver av det kinesiske kjøkken kjenner varianter av desserten som ofte er temmelig ulike, skjønt utseendet er nokså likt.
I det mandsjuiske kjøkken, der bakverket har sin historiske opprinnelse, er det et søtt småmåltid fremstilt av mel, smør og kandissukker. Dette er den versjonen som er mest ubredt i det meste av Kina.
I det kantonesiske kjøkken er desserten noe mindre søt. Her har den gjerne et dryss av sesam eller tørkede kokosnøttflak. Dette er den varianten som er vanligst blant utenlandskinesere og i Hongkong. 
Fujian har sine egne varianter.
Arima

Utseende

Middelsstore, avlange, matt brunsvarte bladbiller, pronotum og dekkvinger kan ha oransje ytterrand. Hunnen er betydelig større enn hannen. Dekkvingene er kraftig forkortede, sprikende bak, og dekker bare roten av bakkroppen. Antennene er noe kraftige, nesten så lange som kroppen hos hannen, rundt halvparten så lange som kroppen hos hunnen.Hodet er trapesformet med små fasettøyne. Pronotum er avrundet, mye bredere enn langt. Beina er forholdsvis lange og kraftige.

Levevis

Både larvene og de voksne (imago) er planteetere.

Utbredelse

Slekten har en svært begrenset utbredelse. Alle fire artene forkommer i Italia, to også i det sørøstlige Frankrike.
Gravenstein

Gravenstein eller Gråsten-eple er en eplesort. Det finnes to hovedtyper, Rød og Gul. Rød Gravenstein, som er den mest kjente, er et søtt og godt spiseeple med sesong i september og oktober.
Gravenstein er oppkalt etter den danske byen Gråsten (ty. Gravenstein) i Sønderjylland. Det kom til Norge omkring 1792. Gravenstein dyrkes i Nord-Europa og USA ( California).
I Norge dyrkes Gravenstein særlig i Telemark, Lier, Sogn og Hardanger. På Agatunet i Hardanger er det reist et minne om Johannes Pedersen Aga som i 1792 plantet det første gravensteinepletreet i Norge. I fruktkommunen Sogndal har man Gravensteinsgata.

Siderproduksjon

I Hardanger var det en viss kommersiell siderproduksjon basert på Gravensteinepler fra 1890 til et stykke utpå 1920-tallet. På grunn av et høyt avgiftsnivå valgte produsentene i Hardanger å stanse denne produksjonen. Produksjonen fortsatte i mindre skala til eget bruk. Det var vanlig å få servert sider blant annet i bryllup i Hardanger. Nå er det planer om å starte en ny kommersiell produksjon der Gravenstein vil være hovedråvaren i det nye produktet som har fått navnet Hardangersider.
Lambertbreen

Lambertbreen er en stor isbre i Øst-Antarktis. Den er omtrent 100 km bred, over 400 km lang og opp til 2500 meter dyp, og er verdens største isbre. Breen er en isstrøm, og drenerer 8% av innlandsisen i Antarktis øst og sør for Prince Charles Mountains og flyter nordover til Amery isbrem. Den har sitt utløp i Prydzbukta.

Oppdagelse og navngivning

Lambertbreen ble opprinnelig skissert og navngitt i 1952 av den amerikanske geografen John H. Roscoe som gjorde en detaljert studie av området fra flyfoto tatt under Operasjon Highjump i 1946–47. Han ga breen navnet «Baker Three-breen», fra kodenavnet for flyfotograferingsflyet og mannskapet som gjorde tre flyvninger i området i mars 1947, og som førte til at breen ble oppdaget. Isbreen ble beskrevet i Atlasregister nr. 14 Geographic Names of Antarctica (U.S. Board on Geographic Names, 1956), men det tok litt tid før breen ble tatt med på publiserte kart.
Siden breen til å begynne ikke fantes på kart, ble navnet Lambertbreen tatt i bruk av Antarctic Names Committee of Australia i 1957 etter at området ble kartlagt av Australian National Antarctic Research Expeditions i 1956, og det ble dette navnet som etter hvert ble det utbredte navnet. Breen er oppkalt etter Bruce P. Lambert, daværende direktør for nasjonal kartlegging i det australske departementet for nasjonal utvikling.

Fjernanalyse

Isbreen er viktig for å studere klimaendringer fordi veldig små endringer i klimaet kan få store konsekvenser for isstrømmen ned denne breen. De fleste studiene av Lambertbreen blir gjort med fjernanalyse på grunn av de vanskelige værforholdene i området.
Xerox Alto

Xerox Alto var en av de første personlige datamaskiner beregnet for individuelt bruk, selv om den ikke var en hjemmedatamaskin. Den var kostbar og, i motsetning til dagens personlge datamaskiner, var den ikke basert på en mikroprosessor. Den ble utviklet ved Xerox PARC og lansert 1. mars 1973. Det var den første datamaskinen som benyttet skrivebordsmetaforen, første gang kommerialisert på den senere Xerox Star, og en av de første med et musdrevent grafisk brukergrensesnitt basert på Douglas Engelbart's oN-Line System (NLS) og flere andre innovasjoner innen brukergrensenitt på denne tiden.
Den var ikke et kommersielt produkt, men flere tusen enheter ble bygd og brukt ved PARC, andre Xerox fasiliteter og flere universiteter i mange år. Den påvirket designet av datamaskiner i flere tiår, deriblant Macintosh fra Apple og de første arbeidsstasjonene fra Sun Microsystems.